
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕ ΥΧΟΣ ΔΕΥΤΕΡΟ _ Αρ. Φύλλου 345 

2 ΜαΤου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΗΣ 

Τροποποίηση της αριθμ. Β7/163/13.6.1994 (ΦΕΚ 
476 Τ.Β724.6.1994) υπουργικής απόφασης που 
αναφέρεται στην «Έγκριση Π.Μ.Σ. του Τμήματος 
Νομικής (Τομέας Ποινικών Επιστημών) του Παν/ 
μίου Αθηνών». 1 

Αύξηση θέσεων πρακτικής άσκησης σπουδαστών ΤΕΙ 
στο Πανεπιστήμιο Μακεδονίας. 2 

Πρακτική άσκηση σπουδαστή ΤΕΙ στο ΚΕ.Π.Υ.Ο. ... 3 

Τροποποίηση Κανονισμού Εσωτερικής Υπηρεσίας του 
Πρωτοδικείου 'Αρτας. 4 

Χαρακτηρισμός ως ιστορικού διατηρητέου μνημείου 
του κτιρίου ιδ. Νικολάου Τσΐγκα, στις οδούς Η. Γα- 
τοπούλου και Κουτσούμπα στο Χρυσό Φωκίδος, 
ορισμός ως ζώνης προστασίας του του περιβάλλο¬ 
ντα χώρου του στα όρια της ιδιοκτησίας. 5 

3ετής απαγόρευση κυνηγίου στην περιφέρεια των Κοι¬ 
νοτήτων Καροπλεσίου - Νεράιδας Δασαρχείου Καρ¬ 
δίτσας. 6 

Τροποποίηση της παρ. 2 του άρθρου 16 του Κανονι¬ 
σμού Λειτουργίας Διοικήσεως και Παροχών του 
ΚΑΦ Λιμένος - Ξηρός Κορίνθου. 7 

Περί συστάσεως και λειτουργίας «Γενικού Φιλόπτωχου 
Ταμείου» και «Ενοριακών τοιούτων» της Ι.Μ. Γυ- 
θείου και Οιτύλου. 8 

Περί συστάσεως εκκλησιαστικού ιδρύματος υπό την 
επωνυμίαν «ΠΝΕΥΜΑΤΙΚΟΝ ΚΑΙ ΠΟΛΙΤΙΣΤΙΚΟΝ 
ΚΕΝΤΡΟΝ ΙΕΡΟΥ ΝΑΟΥ ΤΙΜΙΟΥ ΠΡΟΔΡΟΜΟΥ 
ΤΑΓΑΡΑΔΩΝ ΘΕΣΣΑΛΟΝΙΚΗΣ ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΚΑΣΣΑΝΔΡΕΙΑΣ». 9 

Διορθώσεις Σφαλμάτων 

Διόρθωση σφάλματος στην 4517/6.3.97 απόφαση Πε- 
ριφ. Διοικ. Αθηνών.10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Β7/181 (1) 

Τροποποίηση της αριθμ. Β7/163/13.6.1994 (ΦΕΚ 476 

Τ.Β724.6.1994) υπουργικής απόφασης που αναφέρε- 

ται στην «Έγκριση Π.Μ.Σ. του Τμήματος Νομικής (Το¬ 
μέας Ποινικών Επιστημών) του Παν/μίου Αθηνών». 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 11 του Ν. 2083/92 (ΦΕΚ 
159 Α') «Εκσυγχρονισμός της Ανώτατης Εκπαίδευσης» 
και τις διατάξεις του άρθρου 16 παρ. 2 του Ν 2327/95 
(ΦΕΚ 156 Α’) «Εθνικό Συμβούλιο Παιδείας, ρύθμιση θεμά¬ 
των έρευνας Παιδείας κ.λπ.» με τις οποίες αντικαταστά- 
θηκε η παρ. Ια - του άρθρου 11 του Ν. 2083/92. 

2. Τις διατάξεις του άρθρου 29Α - του Ν. 1558/85 (ΦΕΚ 
137Α’) «Κυβέρνησης και Κυβερνητικά Όργανα» όπως 
αυτό προστέθηκε με το άρθρο 27 του Ν. 2081/92 (ΦΕΚ 

154 Α') «Ρύθμιση του θεσμού των επιμελητηρίων.και 

άλλες διατάξεις». 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του κρατικού προϋπο¬ 
λογισμού. 

4. Την αριθμ. Β7/163/13.6.1994 (ΦΕΚ 476 τ.Β7 
24.6.1994) υπουργική απόφαση που αναφέρεται στην 
«Έγκριση Π.Μ.Σ. του Τμήματος Νομικής (Τομέας Ποινι¬ 
κών Επιστημών) του Παν/μίου Αηνών». 

5. Τα αποσπάσματα πρακτικών της Γ.Σ.Ε.Σ. του Τμήμα¬ 
τος Νομικής του Πανεπιστημίου Αθηνών (συνεδρ. 
22.11.1995 και 3.7.1996). 

6. Τα αποσπάσματα πρακτικών της Συγκλήτου με την 
ειδική σύνθεση του Πανεπιστημίου Αθηνών (συνεδρ. 
15.2.1996 και 20.12.1996), αποφασίζουμε: 

Τροποποιούμε την αριμ. Β7/163/13.6.1994 (ΦΕΚ 476 
Τ.Β724.6.1994) υπουργική απόφαση ως εξής: 

1. Στο άρθρο με τον τίτλο «Γενικές Διατάξεις» στο τέλος 
του τελευταίου εδαφίου η πρόταση «είτε του ουσιαστικού 
ή δικονομικού ποινικού δικαίου είτε της εγκληματολογίας 
με ευρεία έννοια» αντικαθίσταται ε: 

-<α. Ποινικού Δικαίου - Ποινικής Δικονομίας και 

β. Εγκληματολογίας». 

2. Στο άρθρο 1 με τον τίτλο «Αντικείμενο - Σκοπός» 
στην παράγραφο 2 το εδάφιο 4: «Η βαθμολογία περιλαμ¬ 
βάνει ... ανεπαρκώς» τροποποιείται ως ακολούθως: «Η 
βαθμολογική κλίμακα που θα ισχύσει θα είναι η αριθμητική 
κλίμακα από 0-10». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1997 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

Αριθ. Ε5/851 (2) 

Αύξηση θέσεων πρακτικής άσκησης σπουδαστών ΤΕΙ στο 
Πανεπιστήμιο Μακεδονίας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ', του Ν. 
1351/83 (ΦΕΚ 56/Α') «Εισαγωγή σπουδαστών στην Τρι¬ 
τοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1985, 
όπως αυτό προσετέθη με το άρθρο 27 του Ν. 2081/92 
(ΦΕΚ 154/Α'). 

3. Τις διατάξεις της παρ. 1, του άρθρου 11, του Ν. 
2327/95 (ΦΕΚ 156/Α). 

4. Τις διατάξεις του εδαφίου α', της παρτ 3, του άρθρου 
22, του Ν. 2362/95 (ΦΕΚ 247/Α). 

5. Την αριθμ. ΣΤ5/33/96 (937/Β’) απόφαση του Πρω¬ 
θυπουργού και του Υπουργού Ε.Π.Θ. 

6. Την αριθμ. 1107147/1239/0006α7 4.10.96 από¬ 
φαση του Πρωθυπουργού και Υπ. Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών». 

7. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του προϋπολογισμού του 
Πανεπιστημίου Μακεδονίας ύψους 2.790.000 δρχ. (5 θέ¬ 
σεις χ 62000 χ 9 μήνες) περίπου για το τρέχον οικονομικό 
έτος και ύψους 3.720.000 δρχ. (5 θέσεις χ 62000 χ 12 
μήνες) δρχ. περίπου για καθένα από τα επόμενα οικονο¬ 
μικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Πανεπιστημίου Μακεδονίας ύψους 
3.703.800 δρχ. με τα στοιχεία: ΚΑΕ 2683,0521, αποφα¬ 
σίζουμε: 

1. Καθορίζουμε πέντε (5) θέσεις πρακτικής άσκησης 
στο επάγγελμα σπουδαστών Τ.Ε.Ι. στο Πανεπιστήμιο Μα¬ 
κεδονίας, πέραν εκείνων των θέσεων που καθορίζονται 
οτις Υπουργικές αποφάσεις Ε5/1427/86 (ΦΕΚ 113/Β ) 
και Ε5/1066/95 (ΦΕΚ 415/Β/95) ως εξής: 

Πανεπιστήμιο Μακεδονίας 

Οικονομικών και Κοινωνικών Επιστημών. 

θέσεις: (5) σπουδαστών Τμήματος Πληροφορικής. 

2. Η πρακτική άσκηση στο επάγγελμα των σπουδαστών 
Τ.Ε.Ι. πραγματοποιείται ανά εξάμηνο κάθε ακαδημαϊκού 
έτους, αρχίζοντας από 1.4.97. 


3. Οι αποζημιώσεις και ασφαλιστικές εισφορές των 
ασκούμενων σπουδαστών Τ.Ε.Ι. βαρύνουν τον προϋπολο¬ 
γισμό του Πανεπιστημίου Μακεδονίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 1997 
α υφυπουργοί 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ ΙΩΑΝ. ΑΝΘΟΠΟΥΛΟΣ 

- +- 

Αριθ. Ε5/852 (3) 

Πρακτική άσκηση σπουδαστή ΤΕΙ στο ΚΕ.Π.Υ.Ο. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ’, του Ν. 
1351/83 (ΦΕΚ 56/Α') «Εισαγωγή σπουδαστών στην Τρι¬ 
τοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1985, 
όπως αυτό προσετέθη με το άρθρο 27 του Ν. 2081/92 
(ΦΕΚ 154/Α’). 

3. Τις διατάξεις της παρ. 1, του άρθρου 11, του Ν. 
2327/95 (ΦΕΚ 156/Α). 

4. Τις διατάξεις του εδαφίου α’, της παρ. 3, του άρθρου 
22, του Ν. 2362/95 (ΦΕΚ 247/Α). 

5. Την αριθμ. ΣΤ5/33/96 (937/Β 1 ) απόφαση του Πρω¬ 
θυπουργού και του Υπουργού Ε.Π.Θ. 

6. Την αριθμ. 1107147/1239/0006α7 4.10.96 από¬ 
φαση του Πρωθυπουργού και Υπ. Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών». 

7. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του κρατικού προϋπολογι¬ 
σμού ύψους 186.600 δρχ. (1 θέση χ 62.200 χ 3 μήνες) 
περίπου για το οικονομικό έτος 1996. 

Για την ανωτέρω δαπάνη έχει εγγράφει πίστωση στον 
προϋπολογισμό ύψους 29.500.000 δρχ. στον Ειδικό Φό- 
ρεα 23110 με ΚΑΕ 0265, αποφασίζουμε: 

1. Καθορίζουμε μία θέση πρακτικής άσκησης σπουδά- 
στριας Τ.Ε.Ι., Τμήματος Πληροφορικής, της Σχολής Τε¬ 
χνολογικών Εφαρμογών, του ΤΕΙ Αθήνας, στο Κέντρο 
Πληροφορικής του Υπουργείου Οικονομικών (ΚΕ.Π.Υ.Ο.) 
και για χρονικό διάστημα από 15.7.96 μέχρι 15.10.96. 

2. Οι αποζημιώσεις και ασφαλιστικές εισφορές της 
ασκούμενης σπουδάστριας, θα βαρύνουν τον προϋπολο¬ 
γισμό του Υπουργείου Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 1997 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ ΙΩΑΝ. ΑΝΘΟΠΟΥΛΟΣ 

Αριθ. 32984 (4) 

Τροποποίηση Κανονισμού Εσωτερικής Υπηρεσίας του 
Πρωτοδικείου Άρτας. 

Ο ΥΠΟΥΡΓΟΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Νόμος 1756/1988) (ΦΕΚ 35/Α/26.2.1988), όπως αντικα- 
στάθηκε από το άρθρο 5 του Ν. 1868/1989 (ΦΕΚ 230/Α/ 
10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού. 

4. Το έγγραφο του Πρωτοδικείου Άρτας με αριθμό 50/ 
6.3.1997, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης του κανονισμού εσωτερικής υπηρεσίας του 
Πρωτοδικείου Άρτας όπως διαμορφώθηκε με την από¬ 
φαση της Ολομέλειας του δικαστηρίου αυτού με τον 
αριθμό 3/1997 η οποία έχει ως εξής: 

Γία τους λόγους αυτούς τροποποιεί τον Κανονισμό εσω¬ 
τερικής υπηρεσίας του Πρωτοδικείου Άρτας ως ακολού¬ 
θως: Ορίζει α) ως ώρα έναρξης συζητήσεως των υποθέ¬ 
σεων του Μονομελούς Πρωτοδικείου την 9 πρωινή β) ως 
ώρα έναρξης συζητήσεως των υποθέσεων του Πολυμε¬ 
λούς Πρωτοδικείου την 10η πρωινή γ) ως ώρα διεξαγωγής 
των αποδείξεων τις 9-11 π. μ. και 11 -13 μ. Η ρύθμιση αυτή 
θα ισχύει από 16 Σεπτεμβρίου 1997 και εφεξής: 

Κατά τα λοιπά εξακολουθεί να ισχύει ο κανονισμός του 
Πρωτοδικείου όπως καταρτίστηκε με την 1/16.1.1989 
απόφαση της Ολομέλειας του Δικαστηρίου των Πρωτοδι¬ 
κών Άρτας. Κρίθηκε αποφασίστηκε και δημοσιεύτηκε 
στην Άρτα στις 26 Φεβρουάριου 1997. 

Ο Πρόεδρος Ο Εισαγγελέας 

Χαρ. Καλαματιανός Ν. Σοφουλάκης 

Οι Δικαστές 
Αθ. Κακούοη 
Σταμ. Παπαδοπούλου 
Σταύρος Μάλαινος 

Η Γραμματέας 
Κωνσταντίνα Κατσαργύρη 

Η απόφαση αυτή να δημοσιευθεί στην Εφημερίδα της 
Κυβερνήοεως. 

Αθήνα, 7 Απριλίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
-♦- 

Αριθ. ΥΠΠΟ/ΔΙΛΑΠ/Γ/1265/16509 (5) 

Χαρακτηρισμός ως ιστορικού διατηρητέου μνημείου του 
κτιρίου ιδ. Νικολάου Τσίγκα, στις οδούς Η. Γατοπούλου 
και Κουτσουμπά στο Χρυσό Φωκίδος, ορισμός ως ζώ¬ 
νης προστασίας του του περιβάλλοντα χώρου του ατα 
όρια της ιδιοκτησίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 -περί Κυβέρνησης 


και Κυβερνητικών Οργάνων» που δημοσιεύθηκε στο ΦΕΚ 
137/Α/26.7.85. 

β) του άρθρου 52 του Ν. 5351/1932 «Περί Αρχαιοτή¬ 
των», όπως αντικαταστάθηκε με το άρθρο 14 και 17 του 
Ν.Δ. 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει. 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61 /Α/13.4.92). 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τ.β/24.3.92). 

3. Την ΥΠΠΟ/ΓΝΟΣ/49095/30 10.91 (ΦΕΚ 987/Β/ 
28.11.91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν Δ/ντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠ. ΠΟ. 

4. Το Π.Δ, 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 6/13.2.97, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας Νικολάου Τσίγκα στις οδούς Η. Γατο- 
ποϋλου και Κουτσουμπά 3 στο Χρυσό Φωκίδος γιατί απο¬ 
τελεί αξιόλογο δείγμα τοπικής λαϊκής αρχιτεκτονικής, ση¬ 
μαντικό για την μελέτη της ιστορίας της Αρχιτεκτονι¬ 
κής. 

Επίσης ορίζουμε ως ζώνη προστασίας του κτιρίου τον 
περιβάλλοντα χώρο του στα όρια της ιδιοκτησίας του για 
την προβολή και ανάδειξή του. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 8 Απριλίου 1997 
Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

- + - 

Αριθ. 803 (6) 

3ετής απαγόρευση κυνηγιού στην περιφέρεια των Κοινο¬ 
τήτων Καροπλεσίου - Νεράιδας Δασαρχείου Καρδί¬ 
τσας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1, Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3 του Ν. 177/75 
«Περί αντικαταστάσεως και συμπληρώσεως διατάξεων τι- 
νώντου Νομοθετικού Διατάγματος 86/1969 περί Δσοικοΰ 
Κώδικας». 

2. Τις διατάξεις της αριθ. 414986/29.11.1985 (ΦΕΚ 
757/Β718.12.1985) κοινής απόφασης των Υφυπουργού 

Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α7 

22.3.1993) «περί καθορισμού αρμοδιοτήτων που διατη¬ 
ρούνται από τον Υπουργό και τις περιφερειακές αρχές ή 
όργανα διανομαρχιακού επιπέδου του Υπουργείου Γεωρ¬ 
γίας». 

4. Τις διατάξεις του Ν. 2218/1994 (ΦΕΚ 90/Α7 
13.6.94) ίδρυση Νομαρχιακής Αυτοδιοίκησης, τροποποί¬ 
ηση διατάξεων για την πρωτοβάθμια αυτοδιοίκηση και την 
περιφέρεια και άλλες διατάξεις». 

5. Τις διατάξεις του Ν. 2240/1994 (ΦΕΚ 153/Α7 

16.9.1994) «συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις». 

6. Το άρθρο 29Α του Ν. 1558/86 «Κυβέρνηση και Κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 (Ε.τ.Κ. Α 154/10.9.1992). 

7. Την 5953/4.3.97 εισήγηση του Δασαρχείου Καρδί¬ 
τσας σε συνδυασμό με τη σκοπιμότητα απαγόρευσης του 
κυνηγίου για την προστασία, ανάπτυξη, αναπαραγωγή και 
εκμετάλλευση του θηραματικού πλούτου και της άγριας 
πανίδας της Χώρας μας, αποφασίζουμε: 

Απαγορεύουμε το κυνήγι όλων των θηραμάτων για τρία 
(3) χρόνια, σε έκταση 7.000 στρεμμάτων, στις θέσεις 
Κουκέικα - Τριφύλλα κ.λπ. των κοινοτήτων Καροπλεσίου 
και Νεράιδας του Νομού Καρδίτσας που ορίζεται ως εξής: 

Αρχίζουν από τη σμίξη Τριφυλλόρεμα - Μέγδοβα πο¬ 
ταμό, ακολουθεί τον Μέγδοβα ποταμό μέχρι τα όρια του 
ιδιωτικού δάσους Μπέσια και δημοσίου δάοους Νεράιδας, 
εκείθεν ανέρχεται κορυφογραμμή που είναι το όριο του 
Δημοσίου δάσους Νεράιδας και Καροπλεσίου με το ιδιω¬ 
τικό δάσος Μπέσια θέσεις Στεφάνι, Κήπος, Πλάκα και 
Κουκιά και στη συνέχεια ακολουθεί το Τριφυλλόρεμα μέ¬ 
χρι τη σμίξη με τον ποταμό Μέγδοβα από όπου και άρχισε. 

Οι παραβάτες τιμωρούνται με τις ποινές που προβλέπο- 
νται από τα άρθρα 287 και 288 του Ν.Δ. 86/69 «Περί Δασι¬ 
κού Κωδικός», το άρθρο 16 του Ν.Δ. 996/1971 και τις δια¬ 
τάξεις της αρ. 414985/28.10.95 απόφασης «Μέτρα για 
την πτηνοπανίδα». 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Με την παρούσα ακυρώνεται η αρ. 576/14.3.1997 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από το κυνηγετικό έτος 1997- 
1998. 

Καρδίτσα, 3 Απριλίου 1997 

Με εντολή Γεν. Γραμ. Περιφ. Θεσσαλίας 
Ο Αναπληρωτής Περ. Δ/ντή 
ΕΜΜΑΝΟΥΗΛ ΑΝΤΙΜΗΣΑΡΗΣ 

-♦- 

Αριθ- 558 (7) 

Τροποποίηση της παρ. 2 του άρθρου 16 του Κανονισμού 

Λειτουργίας Διοικήσεως και Παροχών του ΚΑΦ Λιμέ- 

νος - Ξηράς Κόρινθου. 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥ 
ΔΙΕΥΘΥΝΤΗ Ν. ΚΟΡΙΝΘΙΑΣ 

Έχοντας υπόψη: 

1. Τις διατάξεις: α) του Ν. 2218/94 «Ίδρυση Νομαρχια¬ 


κής Αυτοδιοίκησης κ.λπ. Συμπλήρωση των διατάξεων για 
Νομαρχιακή Αυτοδιοίκηση κ.λπ.». 

β) Του Κ.Ν. 5167/1932 «περί ρυθμίσεως των εις τους 
Λιμένας Φορτ/κών εργασιών κ.λπ.» όπως τροποποιήθηκε 
από το Ν.Δ. 1254/49. 

2. Την αριθ. 487/12.3.96 Απόφαση Περ/κού Δ/ντή 
«περί τροποποιήσεως της παρ. 2 του άρθρου 16 του Κα¬ 
νονισμού Λειτουργίας Διοικήσεως και Παροχών του ΚΑΦ 
Λιμένος Ξηρός Κορίνθου». 

3. Το αριθ. 10864/3/1997 έγγραφο του Υπουργείου 
Εργασίας Γεν. Δ/νσεως Εργασίας Αναπροσαρμογή της 
εφάπαξ αποζημίωσης των φορτ/τών του Κ Α Φ. Λ-Ξ Κό¬ 
ρινθου. 

4. Το γεγονός ότι από τις διατάξεις της παροΰσης δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Εγκρίνουμε την τροποποίηση της παρ. 2 του άρθρου 16 
του Κανονισμού Λειτουργίας και Παροχών του ΚΑΦ Λιμέ¬ 
νος - Ξηράς Κορίνθου, που εγκρίθηκε με τη με αριθμ. 
115.544/7062/65 απόφαση του Υπουργού Εργασίας και 
τροποποιήθηκε μεταγενέστερα ως ακολούθως: 

Γ ία όσους έχουν δέκα (10) έτη συμμετοχής στο ΚΑΦ Λι¬ 
μένος -Ξηράς Κορίνθου 1.739.249δρχ. ένα εκατομμύριο 
επτακόσιες τριάντα εννέα χιλιάδες διακόσιες σαράντα εν¬ 
νέα δραχμές. 

Γ ία κάθε έτος συμμετοχής από το 11 ο μέχρι και το 20ο 
293.495 δρχ. διακόσιες ενενήντα τρεις χιλιάδες τετρακό¬ 
σιες ενενήντα πέντε δραχμές. 

Για κάθε έτος συμμετοχής από το 21 ο μέχρι και το 30ο 
305.570 δρχ. τριακόσιες πέντε χιλιάδες πεντακόσιες 
εβδομήντα δραχμές. 

Για κάθε έτος συμμετοχής πέραν του τριακοστού 
270848 δρχ. διακόσιες εβδομήντα χιλιάδες οκτακόσιες 
σαράντα οκτώ δραχμές. 

Το ανώτατο όριο της εφάπαξ αποζημίωσης δεν δύναται 
να υπερβαίνει το ποσό των 9.084.166 δραχμών εννέα 
εκατομμυρίων ογδόντα τεσσάρων χιλιάδων εκατόν εξήντα 
έξι δραχμών. 

Κλάσμα του χρόνου μεγαλύτερο των έξι (6) μηνών υπο¬ 
λογίζεται ως ολόκληρος χρόνος για τον υπολογισμό της 
προσαύξησης όχι όμως και για τη θεμελίωαη δικαιώματος 
για την χορήγηση της παροχής». 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Κόρινθος, 8 Απριλίου 1997 

Με εντολή Γ.Γ.Περιφ. 

Ο Αναπληρωτής Περ. Διευθυντή 
ΕΥΑΓΓΕΛΟΣ ΤΖΩΡΤΖΑΚΗΣ 

- ♦- 

Αριθ. 845 (8) 

Περί συστάσεως και λειτουργία «Γενικού Φιλοπτώχου Τα¬ 
μείου» και «Ενοριακών τοιούτων» της Ι,Μ. Γυθείου και 
Οιτύλου. 

Ο ΜΗΤΡΟΠΟΛΙΤΗΣ ΓΥΘΕΙΟΥ ΚΑΙ ΟΙΤΥΛΟΥ 
Έχοντες υπόψει: 

1. Ιος ευαγγελικός επιταγάς και τους Ιερούς Κανόνας 
περί της προς τον πλησίον αγάπης, εκδηλουμένης δι' έρ¬ 
γων φιλανθρωπίας, ευποιϊας και συμπαραστάσεως προς 
τους ενδεείς και άξιους βοήθειας αδελφούς ημών. 

2. Το ποιμαντορικόν καθήκον ημών του φροντίζειν και 
μεριμνάν ανυστάκτως περί των πνευματικών και υλικών 
αναγκών του χριστεπώνυμου πληρώματος της θεοσώστου 
ημών Επαρχίας. 

3. Τας διατάξεις των άρθρων 29, παρ. 2 και 67 του Νό¬ 
μου 590/1977 «περί Καταστατικού Χάρτου της Εκκλησίας 
της Ελλάδος». 

4. Το άρθρον 20 παρ. 2 του υπ’ αριθ. 1/1969 Κανονι¬ 
σμού της Ιεράς Συνόδου «περί Οργανισμού διοικήσεως 
Εκκλησιαστικών Σωμάτων και Οργάνων». (ΦΕΚ 185/Α/ 
11.9.1970). 

5. Την υπ’ αριθ. 92/19.3.1997 πρότασιν ημών προς την 
Ιεράν Σύνοδον. 

6. Την από 1.4.1997 Εγκριτικήν Απόφασιν της Δ.Ι.Σ., 
αποφασίζομεν: 

Συνιστώμεν ευαγές Εκκλησιαστικόν Ίδρυμα παρά τη 
καθ’ ημάς I. Μητροπόλει υπό την επωνυμίαν: «ΓΕΝΙΚΟΝ 
ΦΙΛΟΠΤΩΧΟΝ ΤΑΜΕΙΟΝ» της Ιερός Μητροπόλεως Γυ- 
θείου και Οιτύλου με έδραν το Γύθειον. 

Παραρτήματα του Ιδρύματος τούτου, υπαγόμενα απ' 
ευθείας εις το Γενικόν Φιλόπτωχον Ταμείον της Ιεράς 
ημών Μητροπόλεως, ιδρύονται παρ’ εκάστη ενορία άνω 
των 50 οικογενειών. 

Τα της διοικήσεως, διαχειρίσεως και λειτουργίας τού¬ 
του καθορίζονται δι' ίδιου Κανονισμού, εγκριθέντος υπό 
της Ιεράς Συνόδου. 

Η παρούσα να δημοσιευθή εις την Εφημερίδα της Κυ- 
βερνήσεως και το περιοδικόν «Εκκλησία». 

Εν Γυθείω τη 9η Απριλίου 1997 
Ο Μητροπολίτης 

|0 Γυθείου και Οιτύλου ΧΡΥΣΤΟΣΤΟΜΟΣ 
ΚΑΝΟΝΙΣΜΟΣ 

ΓΕΝΙΚΟΥ ΦΙΛΟΠΤΩΧΟΥ ΤΑΜΕΙΟΥ ΤΗΣ ΙΕΡΑΣ 
ΜΗΤΡΟΠΟΛΕΩΣ ΓΥΘΕΙΟΥ ΚΑΙ ΟΙΤΥΛΟΥ 

Α’ ΣΥΣΤΑΣΙΣ - ΣΚΟΠΟΣ 
Αρθρον 1 

Συνιστάται ευαγές Εκκλησιαστικόν Ίδρυμα υπό την 
επωνυμίαν «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ» της Ιε¬ 
ράς Μητροπόλεως Γ υθείου και Οιτύλου, έδραν έχον πόλιν 
του Γυθείου και τελούν υπό την διοίκησιν και εποπτείαν 
της Ιεράς Μητροπόλεως. 

Άρθρον 2 

Σκοπός του Ιδρύματος είναι: 

α) Η παροχή πόσης υλικής βοήθειας και περιθάλψεως 
εις ενδεείς (πτωχούς, ασθενείς, αστέγους, εγκαταλελειμ- 
μένους κ.α.) της Μητροπολιτικής περιφέρειας, έχοντας 
ανάγκην βοήθειας και συμπαραστάσεως. 

β) Η Οικονομική ενίσχυσις απόρων μαθητών και σπου¬ 
δαστών. 

γ) Η Οικονομική ενίσχυσις απόρων πολυτέκνων οικογε¬ 
νειών. 

δ) Η παροχή Ελληνοχριστιανικής διαφωτίσεως εις τους 
κατοίκους της Μητροπολιτικής περιφέρειας δι' εκδόσεως 
εντύπων και διαφωτιστικών φυλλαδίων. 


ε) Η βράβευσις αριστούχων μαθητών και μαθητριών της 
τελευταίας τάξεως Λυκείων της Μητροπολιτικής περιφέ¬ 
ρειας. 

Β' ΔΙΟΙΚΗΣΙΣ 
Άρθρον 3 

1. Το Γενικόν Φιλόπτωχον Ταμείον διοικείται υπο πε¬ 
νταμελούς Διοικητικού Συμβουλίου, αποτελουμένου εκ 
των: α) του Μητροπολίτου, ως Προέδρου, β) Του Πρωτο- 
συγκέλου ή του Γεν. Αρχιερατικού Επιτρόπου, ως αντι¬ 
προέδρου, γ) ενός κληρικού της Μητροπόλεως, εκτελού- 
ντος καθήκοντα Γραμματέως και Ταμίου και δ) Δύο λαϊκών 
(ανδρών ή γυναικών) διοριζομένων υπό του Μητροπολί¬ 
του. 

2, Η θητεία των μελών του Δ.Σ, είναι τριετής το αξίωμά 
των τιμητικόν και άμισθον και δύνανται να επαναδιορι- 
σθούν μετά την λήξιν της θητείας των. 

Μέλος του Δ.Σ. εκλείπον ή παραιτούμενον προ της λή- 
ξεως της θητείας του αντικαθίσταται υπό του Μητροπολί¬ 
του. Μέλος απέχον αδικαιολογήτως τριών συνεδριών του 
Δ.Σ. δύναται ν’ αντικατασταθή υπό του Μητροπολίτου. 

Γ ΠΟΡΟΙ 

Άρθρον 4 

Πόροι του Γεν. Φιλοπτώχου Ταμείου είναι: 

α) Αι εισφοραί και οικονομικοί ενισχύσεις των Ενορια- 
κών I. Ναών, αι οποίαι αναγράφονται ετησίως εις τους 
προϋπολογισμούς, ως και τοιαύται των I. Μονών. 

β) Αι εξ ελεύθερος βουλήσεως προσφοραί του Μητρο¬ 
πολίτου και των Αιδεσ. Εφημερίων. 

γ) Αι δωρεαί και προσφοραί των φιλανθρώπων ή φιλαν¬ 
θρωπικών οργανώσεων, Σωματείων και Συλλόγων. 

δ) Αι τυχόν Κρατικοί επιχορηγήσεις. 

ε) Ποσοστόν 20% εκ των εις χρήμα μηνιαίων προσόδων 
εκάστου Ενοριακού Φιλοπτώχου Ταμείου, αποδιδόμενον 
ανά τρίμηνον. 

στ) Ποσοστόν 40% εκ του ετησίου εράνου της «ΗΜΕ¬ 
ΡΑΣ ΤΗΣ ΑΓΑΠΗΣ» διενεργουμένου κατά μήνα Δεκέμ¬ 
βριον. 

ζ) Το προϊόν εράνου εκ δισκοφοριών εις Ενορίας άνω 
των 50 οικογενειών. 

η) Διάφοροι άλλοι πόροι μη κατονομαζόμενοι ώδε, τους 
οποίους ήθελεν εξεύρει το Δ. Συμβούλιον και προέρχονται 
εκ χρηστής πηγής: 

ΣΥΣΤΑΣΙΣ ΕΝΟΡΙΑΚΩΝ ΦΙΛΟΠΤΩΧΩΝ ΤΑΜΕΙΩΝ 
Άρθρον 5 

Προς ευχερεστέραν εκπλήρωσιν του σκοπού του Γενι¬ 
κού Φιλοπτώχου Ταμείου συνιστάται παρ’ εκάστη ενορία 
άνω των πεντήκοντα οικογενειών ειδικόν Ταμείον ονομα- 
ζόμενον «ΕΝΟΡΙΑΚΟΝ ΦΙΛΟΠΤΩΧΟΝ ΤΑΜΕΙΟΝ» με 
έδραν τον κεντρικόν Ναόν της Ενορίας. 

Άρθρον 6 

1 Εκαστον Ενοριακόν Φιλόπτωχον Ταμείον διοικείται υπό 
Διαχειριστικής Επιτροπής αποτελουμένης εκ του Εφημε¬ 
ρίου του Ναού, ως Προέδρου, ενός Εκκλησιαστικού Συμ¬ 
βούλου, ως αντιπροέδρου και τριών Κυριών ή Δεσποινί¬ 
δων, διοριζόμενων υπό του Μητροπολίτου τη προτάσει 
του Εφημερίου. Ταμίαν και Γραμματέα της Επιτροπής 
εκλέγει αύτη κατά την πρώτην αυτής συνεδρίαν. 

Άρθρον 7 

Τα μέλη της Διαχειριστικής Επιτροπής των Ενοριακών 
Φιλόπτωχων Ταμείων διορίζονται επί τριετεί θητεία του 
Μητροπολίτου δυναμένου και προς της λήξεως της θη¬ 
τείας αυτών να αντικαταστήση τα μέλη, άτινα δια λόγους 
απασχολήσεως ή υγείας ή άλλης τινός αιτίας δεν δύνανται 
να προσφέρουν τας υπηρεσίας των. Μετά την λήξιν της 
τριετούς αυτών θητείας τα μέλη των Ε.Φ.Τ. δύνανται να 
επαναδιορίζωνται. 

Άρθρον 8 

Η Διαχειριστική Επιτροπή των Ε.Φ.Τ. συνέρχεται τακτι- 
κώς μεν άπαξ του μηνάς και επιλαμβάνεται των ενδιαφε- 
ρουσών αυτήν υποθέσεων, εκτάκτως δε συγκαλείται όταν 
κληθή υπό του Προέδρου αυτής ή ζητήσουσι τούτο τα δύο 
εκ των πέντε μελών αυτής. Η Επιτροπή ευρίοκεται εν 
απαρτία εάν παρίστανιαι τρία τουλάχιστον μέλη και απο¬ 
φασίζει δια σχετικής πλειοψηφίας των παρόντων, εν ισο- 
ψηφία δε υπερισχύει η ψήφος του Προέδρου. Παν έγγρα¬ 
φον της Επιτροπής υπογράφεται υπό του Προέδρου. 

ΠΟΡΟΙ ΤΟΥ Ε.Φ.Τ. 

Άρθρον 9 

Πόροι του Ενορ. Φιλοπτ. Ταμείου είναι: 

α) Αι προαιρετικοί εισφοραί των πιστών. 

β) Το προϊόν των κυτίων, τα οποία τοποθετούνται εις 
τους 1. Ναούς με την ένδειξιν «ΚΥΤΙΟΝ ΥΠΕΡ ΠΤΩ¬ 
ΧΩΝ». 

γ) Το προϊόν εκ περιφοράς δίσκου υπέρ των πτωχών, 
κατόπιν εγκρίσεως της I. Μητροπόλεως. 

δ) Ποσοστόν 60% εκ του ετησίου εράνου της «ΗΜΕΡΑΣ 
ΤΗΣ ΑΓΑΠΗΣ». 

ε) Αι τυχόν κρατικοί επιχορηγήσεις και δωρεαί φυσικών 
ή Νομικών προσώπων, κληρονομίαι και κληροδοσία!. 

Άρθρον 10 

Οι πόροι των Εν. Φιλοπτ. Ταμείων διατίθενται: 

1. Προς περίθαλψιν πτωχών της Ενορίας, δια παροχής 
εις αυτούς τακτικού ή εκτάκτου βοηθήματος, ειδών ενδύ- 
σεως, ιατρικής περιθάλψεως και φαρμάκων. 

2. ΔΓ αγοράν βιβλίων, σχολικών ειδών και δια την παρο¬ 
χήν χρηματικών βοηθημάτων εις απόρους μαθητάς της 
Ενορίας. 

3. Δι’ επισκέψεις εις τους φυλακισμένους και εις δια- 
βιούντας εις ευαγή Ιδρύματα προς ενίσχυσίν των, και 

4. Εις περίπτωσιν κατά την οποίαν εις ένα I. Ναόν δεν 
υπάρχει κίνησις αναγκών και δεν παρέχονται βοηθήματα, 
ημπσρεί το προϊόν των πόρων να αποστολή εις το Γ εν. Φι- 
λοπ. Ταμείον. 

Άρθρον 11 

Η εξακρίβωσις της οικονομικής καταστάσεως εκάστσυ εν¬ 
δεούς Ενορίτου πρέπει να γίνεται το δυνατόν ταχύτερον 
και μετά μεγίστης προσοχής και κατόπιν να εγγράφεται 
ούτος εις τα ειδικά βιβλία της Ενορίας και μετά σημειώ- 
σεως χρησίμων παρατηρήσεων. 

ΔΙΑΧΕΙΡΙΣΙΣ 

Άρθρον 12 

Η Διαχείρισις του Γεν. Φιλ. Ταμείου και των Ενορ. Φιλ. 
Ταμείων γίνεται δια της τηρήσεως των εξής: 

α) Διπλοτύπων Γραμματείωνεισπράξεως και πληρωμής, 


δεόντως ηριθμημένων και τεθεωρημένων υπό της Ιερός 
Μητροπόλεως. 

γ) Φακέλλου δισφυλάξεως τιμολογίων, αποδείξεων 
κ.λπ. 

δ) Βιβλίου Πρακτικών, τεθεωρημένου υπό της Ιερός 
Μητροπόλεως. 

ε) Αι εισπράξεις εκ των κυτίων και εκ των δίσκων θα κα¬ 
ταμετρούνται εις ειδικόν Πρακτικόν Καταμετρήσεως, το 
οποίον θα υπογράφεται τουλάχιστον υπό δύο μελών του 
Δ.Σ. ή της Δ.Ε. Αι εκδιδόμεναι αποδείξεις δια δωρεάς ή 
προαιρετικός εισφοράς θα υπογράφονται υπό του Προέ¬ 
δρου και του Ταμίου. 

Άρθρον 13 

Κατά μήνα Δεκέμβριον ουντάοσεται ο Προϋπολογισμός 
του επομένου έτους και κατά μήνα Ιανουάριον συντάσσε¬ 
τε» ο Απολογισμός του διαρρεύσαντος έτους, αντίγραφα 
των οποίων υποβάλλονται εις την Ιεράν Μητρόπολιν προς 
έγκρισιν. 

Άρθρον 14 

Η χρηματική περιουσία εκάστου Ε.Φ.Τ. υπερβαίνουσα 
τας 15.000 δρχ. δέον να κατατίθεται επ' ονόματι του 
Ε.Φ.Τ. εις τινα Τράπεζαν, ή Ταμιευτήριον. Δια πάσαν ανά- 
ληψιναπαιτείται απόφασις της Δ.Ε. κεκυρωμένη υπάτης 
Ιερός Μητροπόλεως. 

Άρθρον 15 

Εν περιπτώσει διαλύσεως του Γ.Φ.Τ. η περιουσία αυτού 
περιέρχεται αυτοδικαίως εις την Ιεράν Μητρόπολιν Γυ- 
θείου και Οιτύλου, ήτις δύναται να διαθέση αυτήν δι' οιον- 
δήποτε παρεμφερή σκοπόν. 

Η περιουσία των Ε.Φ.Τ. εν περιπτώσει διαλύσεως αυ¬ 
τών, περιέρχεται εις το παρά τη Ιερά Μητροπόλει Γενικόν 
Φιλόπτωχον Ταμείον. 

Άρθρον 16 

Ο παρών Κανονισμός δύναται να τροποποιηθή και να 
συμπληρωθή υπό του Μητροπολίτου μετά γνώμην του 
Διοικητικού Συμβουλίου του Γ.Φ,Τ. 

Άρθρον 17 

Η ισχύς του παρόντος άρχεται από της δημοσιεύσεως 
αυτού εις το επίσημον δελτίον της Ιερός Συνόδου της Εκ¬ 
κλησίας της Ελλάδος «ΕΚΚΛΗΣΙΑ». 

Άρθρον 18 
Κάλυψις δαπάνης 

Από τις διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του νομικού 
προσώπου της Ιερός Μητροπόλεως Γυθείου και Οιτύλου 
το ύψος της οποίας δεν μπορεί να προσδιορισθή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αριθ. 836 (9) 

Περί συστάσεως εκκλησιαστικού ιδρύματος υπό την επω¬ 
νυμίαν «ΠΝΕΥΜΑΤΙΚΟΝ ΚΑΙ ΠΟΛΙΤΙΣΤΙΚΟΝ ΚΕ- 
ΝΤΡΟΝ ΙΕΡΟΥ ΝΑΟΥ ΤΙΜΙΟΥ ΠΡΟΔΡΟΜΟΥ ΤΑΓΑ- 
ΡΑΔΩΝ ΘΕΣΣΑΛΟΝΙΚΗΣ ΤΗΣ ΙΕΡΑΣ ΜΗΤΡΟΠΟ- 
ΛΕΩΣ ΚΑΣΣΑΝΔΡΕΙΑΣ». 

Ο ΜΗΤΡΟΠΟΛΙΤΗΣ ΚΑΣΣΑΝΔΡΕΙΑΣ 
Έχοντες υπόψει: 

1. Τας διατάξεις των άρθρων: 1 παράγραφος 4, 29 πα¬ 
ράγραφος 2, και 67 του Νόμου 590/1977 «Περί του Κατα¬ 
στατικού Χάρτου της Εκκλησίας της Ελλάδος». 

2. Τας διατάξεις του άρθρου 20 του υπ’ αριθ. 1/1969 
Κανονισμού της Ιεράς Συνόδου της Εκκλησίας της Ελλά¬ 
δος «Περί Οργανισμού Διοικήσεως των Εκκλησιαστικών 
Σωμάτων και Οργάνων» (ΦΕΚ 185/τ.Α/11.9.1970). 

3. Τας υποχρεώσεις ημών προς το πλήρωμα της Εκκλη¬ 
σίας τας απορρεούσας εκ των ιερών Κανόνων και των Νό¬ 
μων. 

4. Την υπ’ αριθ. 81/13.3.1997 πρότασινημών προς την 
Ιερόν Σύνοδον. 

5. Την από 1.4.1997 Εγκριτικήν Απόφασιν της Δ.Ι.Σ., 
αποφασίζομεν: 

Συνιστώμεν εις την καθ' ημάς Ιερόν Μητρόπολιν Εκκλη¬ 
σιαστικόν Ίδρυμα υπό την επωνυμίαν: «ΠΝΕΥΜΑΤΙΚΟΝ 
ΚΑΙ ΠΟΛΙΤΙΣΤΙΚΟΝ ΚΕΝΤΡΟΝ ΙΕΡΟΥ ΝΑΟΥ ΤΙΜΙΟΥ 
ΠΡΟΔΡΟΜΟΥ ΤΑΓΑΡΑΔΩΝ ΘΕΣΣΑΛΟΝΙΚΗΣ ΤΗΣ ΙΕ¬ 
ΡΑΣ ΜΗΤΡΟΠΟΛΕΩΣ ΚΑΣΣΑΝΔΡΕΙΑΣ», επί τω τέλει 
υπσβοηθήσεως του καλυτέρου πνευματικού φρονηματι- 
σμού των ενοριτών και δη των νέων, δια προσφόρων δια¬ 
λέξεων, τελετών και οπτικοακουστικών μέσων. 

Πάντα τα αφορώντα το ως άνω Ίδρυμα καθορίζονται δια 
του επομένου Κανονισμού, εγκριθέντσς υπάτης Ιεράς Συ¬ 
νόδου. 

Η παρούσα να δημοσιευθεϊ εις την Εφημερίδα της Κυ- 
βερνήσεως και το περιοδικόν «Εκκλησία». 

Εν Πολυγύρω τη 10η Απριλίου 1997 

Ο Μητροπολίτης 
1-0 Κασσανδρείας ΣΥΝΕΣΙΟΣ 

ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΤΟΥ «ΠΝΕΥΜΑΤΙΚΟΥ ΚΑΙ 
ΠΟΛΙΤΙΣΤΙΚΟΥ ΚΕΝΤΡΟΥ ΙΕΡΟΥ ΝΑΟΥ 
ΤΙΜΙΟΥ ΠΡΟΔΡΟΜΟΥ ΤΑΓΑΡΑΔΩΝ ΘΕΣ/ΝΙΚΗΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΣΣΑΝΔΡΕΙΑΣ» 

Άρθρο ν 1 

Έδρα - Τίτλος - Σφραγίς 

Εις την Ενορίαν του Τίμιου Προδρόμου Ταγαράδων 
θεσ/νίκης ιδρύεται Εκκλησιαστικόν Ίδρυμα το οποίο θα 
λειτουργήσει εις το υπόγειον του υπό ανέγερσιν Ιερού 
Ναού, υπό την επωνυμίαν: «Πνευματικόν Πολιτιστικόν Κέ- 
ντρον Ιερού Ναού Τίμιου Προδρόμου Ταγαράδων Θεσσα¬ 
λονίκης». 

Το Κέντρον φέρει ιδίαν σφραγίδα, στρογγύλην, εις την 
περιφέρειαν της οποίας αναγράφεται: «ΙΕΡΑ ΜΗΤΡΟΠΟ- 
ΛΙΣ ΚΑΣΣΑΝΔΡΕΙΑΣ - ΠΝΕΥΜΑΤΙΚΟΝ - ΠΟΛΙΤΙΣΤΙΚΟΝ 
ΚΕΝΤΡΟΝ ΙΕΡΟΥ ΝΑΟΥ ΤΙΜΙΟΥ ΠΡΟΔΡΟΜΟΥ ΤΑΓΑ¬ 
ΡΑΔΩΝ ΘΕΣ/ΝΙΚΗΣ» εις το κέντρον δε αυτής εξεικονίζε- 
ται η ιερά εικών του Τίμιου Προδρόμου. 


Άρθρον 2 

Σκοπός του Πνευματικού Κέντρου είναι η εκτός του Ιε¬ 
ρού Ναού ανάπτυξις δραστηριοτήτων δια την πνευματικήν 
οικοδομήν του λαού του θεού και ιδιαιτέρως: 

1. Η κοτανόησις υπό των χριστιανών και δη των νέων της 
αποστολής του ανθρώπου εις την κοινωνίαν. 

2. Η μεταξύ των χριστιανών καλλιέργεια Ορθοδόξου χρι¬ 
στιανικού φρονήματος και η εμπέδωσις τούτου εις τας συ¬ 
νειδήσεις των πιστών. 

3. Η προσέγγισις των νέων εις τα ιδανικά του Ελληνι¬ 
σμού υπό το φως της Ελληνορθοδόξου Παραδόσεως και η 
επαγγελματική προαγωγή αυτών. 

4. Η ψυχαγωγία των νέων και όλων εν γένει των κατοί¬ 
κων μέσα εις τα Ελληνοχριστιανικά ιδεώδη, και 

5. Η καλλιέργεια της αγάπης προς όλας τας τέχνας και 
επιστήμας που ανάγουν το πνεύμα του ανθρώπου και δη¬ 
μιουργούν πολιτισμένην κοινωνίαν. 

Άρθρον 3 

Μέσα προς επίτευξιν των σκοπών είναι: 

1. Η ενίσχυσις της λειτουργίας των Κατηχητικών Σχο¬ 
λείων και Κύκλων μελέτης της Αγίας Γραφής δι' απάσας 
τας ηλικίας. 

2. Οργάνωσις ψυχαγωγικών εκδηλώσεων και εκθέ¬ 
σεων. 

3. Διοργάνωσις ομιλιών, διαλέξεων και προβολών, θρη¬ 
σκευτικών, κοινωνικών, πολιτιστικών και ηθικών κινηματο¬ 
γραφικών ταινιών. 

4. Λειτουργία Βιβλιοθήκης. 

5. Οιοδήποτε έτερον μέσον ήθελεν αποφασίσει το Δ.Σ. 

ι 

Άρθρον 4 

Κεντρική οργάνωσις - Διο’ικησις 

Το Πνευματικόν Κέντρον διοικείται υπό Επταμελούς (7) 
Διοικητικού Συμβουλίου απαρτιζομένου ως κάτωθι: 

1. Πρόεδρος: Ο εκάστοτε Πρόεδρος του Εκκλησιαστι¬ 
κού Συμβουλίου του Ιερού Ναού Τίμιου Προδρόμου Ταγα- 
ρόδων θεσ/νίκης. 

2. Δύο (2) μέλη του Εκκλησιαστικού Συμβουλίου. 

3. Τέσσερα (4) λαϊκά μέλη, άνδρες ή γυναίκες, διακρι- 
νόμενα δια την πνευματικήν αυτών κατάρτισιν και ωριμό¬ 
τητα. 

Άπαντα τα ανωτέρω μέλη διορίζονται υπό του Μητρο- 
πολιτικού Συμβουλίου, δια μίαν τριετίαν, κατόπιν εγγρά¬ 
φου προτάσεως του Προέδρου του Εκκλησιαστικού Συμ¬ 
βουλίου του I. Ναού Αγίου Ιωάννου Προδρόμου Ταγαρά- 
δων θεσ/νίκης. Οι διορισθέντες δύνανται να επαναδιορι- 
στοϋν. 

Το Δ.Σ. του Κέντρου συγκροτείται εις σώμα κατά την 
πρώτην Συνεδρίαν και εκλέγει τον Αντιπρόεδρον, τον Τα¬ 
μίαν και τον Γραμματέα. Το αξίωμα των μελών του Δ.Σ. εί¬ 
ναι τιμητικόν και άμισθον. 

Άρθρον 5 

Αρμοδιότητες του Διοικητικού Συμβουλίου 

1. Το Διοικητικόν Συμβούλιον έχει τας ως κάτωθι αρμο¬ 
διότητας: 

α) Αποφασίζει δια παν θέμα σφορών εις την εκπλήρω- 
σιν των σκοπών αυτού. 

β) Συνεργάζεται μετά της Τοπικής Αυτοδιοικήσεως και 




3992 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


τους τοπικούς φορείς δια την προαγωγήν και επΐτευξιν 
των σκοπών του. 

γ) Καταρτίζει τον ετήσιον προϋπολογισμόν και απολογι¬ 
σμόν αυτού. 

δ) Μεριμνά δια την εξεύρεσιν οικονομικών πόρων, απα¬ 
ραιτήτων δια την ομαλήν λειτουργίαν του Κέντρου. 

ε) Αποφασίζει επί παντός θέματος ετέρου δια το οποίον 
δεν γίνεται λόγος εις τον παρόντα Κανονισμόν. 

2. Το Δ.Σ. συνέρχεται τακτικώς μεν κατά μήνα, εκτά¬ 
κτως δε οσάκις παρίσταται ανάγκη κατόπιν προσκλήσεως 
του Προέδρου. 

3. Η Ιερά Μητρόπολις Κασσανδρείας ασκεί έλεγχον επί 
των αποφάσεων του Δ.Σ. εγκρίνουσα ή απορρίπτουσα αυ¬ 
τός. 

Άρθρον 6 

Το Πνευματικόν - Πολιτιστικόν Κέντρον διατηρεί δια¬ 
χειριστικά βιβλία (βιβλίον Πρακτικών, Ταμείου, Γραμμάτια 
εισπράξεων και εντάλματα πληρωμών). Άπαντα τα ανω¬ 
τέρω βιβλία θεωρούνται υπό της I. Μητροπόλεως Κασσαν¬ 
δρείας. 

Άρθρον 7 

Πόροι του Πνευματικού Κέντρου είναι: 

1. Ετήσια επιχορήγησης του Ιερού Ναού Τίμιου Ιωάννου 
Προδρόμου Ταγαράδων θεσ/νίκης. 

2. Κρατικοί ή όλλαι επιχορηγήσεις φυσικών και νομικών 
προώπων. 

3. Δωρεαί, κληρονομιάς και κληροδοσία) υπέρ του Κέ¬ 
ντρου. 

4. Τα έσοδα από δεξιώσεις, μνημόσυνα και άλλας εκδη¬ 
λώσεις εις την αίθουσαν του Κέντρου. 

5. Παν έτερον έσοδον προερχόμενον εκ πόσης νομίμου 
πηγής. 

Άρθρο 8 

Οι ανωτέρω πόροι με απόφασιν του Δ.Σ. διατίθενται: 

1. Δια τον εξοπλισμόν του Ιδρύματος. 

2. Δια την προμήθειαν βιβλίων και διοργάνωσιν εορτών 
και εκδηλώσεων. 

3. Δια τας δαπάνας συντηρήσεως και λειτουργίας του 
Ιδρύματος. 

4. Δια την αμοιβήν του προσληφθηοομένου προσωπι¬ 
κού. 

Το τυχόν χρηματικόν πλεόνασμα της διαχειρίσεως κα¬ 
τατίθεται υπέρ του Ιερού Ναού Τίμιου Ιωάννου Προδρό¬ 
μου Ταγαράδων θεσ/νίκης. 


Άρθρον 9 

Δωρηταί - Ευεργέται 

Το Δ.Σ. του Κέντρου δϋναται να ανακηρϋξει Δωρητάς 
και Ευεργέτας, είτε εν ζωή, είτε μετά θάνατον τη εγκρίσει 
του Μητροπολίτου Κασσανδρείας. 

Άρθρον 10 

Επί παντός θέματος μη διαλαμβανομένου εις τον παρό¬ 
ντα Κανονισμόν αποφασίζει το Δ.Σ. του Κέντρου, τη 
εγκρίσει του Μητροπολπικού Συμβουλίου της I. Μητροπό¬ 
λεως Κασσανδρείας. 

Άρθρον 11 

Ο παρόν Κανονισμός τροποποιείται δι’ αποφάσεως του 
Διοικητικού Συμβουλίου, εγκρινομένης υπό του οικείου 
Μητροπολιτικού Συμβουλίου. 

Άρθρον 12 

Το Πνευματικόν Κέντρον καταργείται δι’ αποφάσεως 
του Μητροπολιτικού Συμβουλίου της Ιερός Μητροπόλεως 
Κασσανδρείας όταν δεν συμπληρώνει τας εκκλησιολογι- 
κάς προϋποθέσεις αυτού, όταν παρεκκλίνει του σκοπού ή 
κατέστη ανέφικτος η λειτουργία αυτού. Παν κινητόν και 
ακίνητον περιουσαικόν στοιχείον, ακόμη και οικονομικόν, 
περιέρχεται εις τον Ιερόν Ναόν Τίμιου Ιωάννου Προδρό¬ 
μου Ταγαράδων θεσ/νίκης. 

Άρθρον 13 

Ο παρόν Κανονισμός ισχύει από της δημοσιεύσεώς του 
εις το επίσημον δελτίον «ΕΚΚΛΗΣΙΑ» και εις την Εφημε¬ 
ρίδα της Κυβερνήσεως. 

Άρθρον 14 

Από τας διατάξεις του Κανονισμού αυτού προκαλείται 
δαπάνη εις βάρος του προϋπολογισμού του Νομικού Προ¬ 
σώπου του Ιερού Ναού Τίμιου Προδρόμου Ταγαράδων 
θεσ/νίκης, το ύψος της οποίας δεν δύναται να προσδιορι- 
σθή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην 4517/6.3.97 απόφαση του Πρ/νου Περ/κής Δ/ 
σης Αθηνών η οποία εκδόθηκε σύμφωνα με τις διατάξεις 
του άρθρου 203 του Π.Δ. 410/95 και δημοσιεύθηκε στο 
ΦΕΚ 30/26.3.97 (τ.Β’) διορθώνεται το όνομα του Νομικού 
Προσώπου από το εσφαλμένο «ΠΟΛΙΤΙΣΤΙΚΟΣ ΟΡΓΑΝΙ¬ 
ΣΜΟΣ ΔΗΜΟΥ ΑΘΗΝΑΙΩΝ» στο ορθό «ΠΟΛΙΤΙΣΜΙΚΟΣ 
ΟΡΓΑΝΙΣΜΟΣ ΤΟΥ ΔΗΜΟΥ ΑΘΗΝΑΙΩΝ». 

(Από την Περ/κή Δ/ση Αθηνών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





